Trinity-Test
Dr Trinity-Tescht isch die erschti Explosion von ere Atombombe gsii. Sii het am 16. Juli 1945 teschtwiis in dr Wüeschti vo New Mexico in de USA schtattgfunde. 

D Bombe isch vor dr Zündig uuf eme 33 Meter höche Schtahl-Grüscht inschtalliert worde. D Lüüt, wo dr Tescht verfolgt händ, sind in 37 Kilometer Entfernig im ene Deckigsgrabe und hinter ere 3 Meter höche Muur positioniert gsii. Und d Experte händ nit viil gwüsst, wie die Explosion wirkt. Sii händ d Wirkig massiv unterschätzt: 500 Tonne TNT händ sii gschätzt - die effektivi Wirkig isch 20'000 Tonne TNT gsii. Das het allerdings gar nüüt an de Plän gänderet, die beide andere Bombe über japanische Schtädt welle abzwerfe. Über Radioaktivität het me sich damals nit so viili Gedanke gmacht, in dr Hauptsach händ die Bombe dur d Luftdruck-Wälle und dur die enormi Hitz sölle wirke.

Literatur
Hans Herlin: Kain, wo ist dein Bruder Abel?

Lueg au
Atomteschts vom Bikini-Atoll

Militär
Militärgschicht